Yuriy Gagarin tomonidan Boyqo‘ng‘irda ekilgan daraxt qurishni boshladi

Yuriy Gagarin tomonidan Boyqo‘ng‘irda ekilgan qayrag‘och qurishni boshladi. Bu haqda Rossiya Davlat dumasi deputati Valentina Tereshkova ma’lum qildi, deb xabar beradi “Nur.kz”.

Tereshkovaning ta’kidlashicha, qayrag‘och daraxti eng quruq va jaziramaga ham chidashga qodir hamda namlik darajasi past bo‘lsa ham yashab ketaveradi. Biroq Gagarin ekkan daraxt noma’lum sabablarga ko‘ra qurimoqda. Shu bilan birga qayrag‘ochning joyi bir necha bor o‘zgartirilgan.
Ma’lumotlarga ko‘ra, Boyqo‘ng‘irda kosmonavtlar tomonidan ekilgan daraxtlardan iborat butun boshli bog‘ mavjud.